armvectores/hy_wikipedia_2023 huggingface dataset:
Սևքար (Տավուշի մարզ)

Անվան այլ կիրառումների համար տե՛ս՝ Սևքար (այլ կիրառումներ)Սևքար,
գյուղ Հայաստանի Հանրապետության Տավուշի մարզ նախկին Իջևանի շրջանի հյուսիսարևմտյան մասում, մարզկենտրոն Իջևանից մոտ 12 կմ հյուսիս, Սևքար գետի հովտում։ Հարակից է Ադրբեջանի Ղազախի շրջանի հետ։ Լեռներով բաժանված է Լոռու մարզի (նախկին Գուգարքի շրջանի) Աթան և Լորուտ գյուղերից։ Գտնվում է 6-7 բալլանոց սեյսմիկ գոտում։
Գյուղի տարածքը՝ 5078 հա, գյուղը ունի 724 կտուր և 2269 բնակիչ։


== Աշխարհագրություն ==
Պատմական Սևքարը շրջակայքի կենտրոնն էր։ Արաբական տիրապետության ժամանակաշրջանում Սևքարը մտնում էր Գանձակի ամիրության մեջ։
Սևքարը իր գոյության ընթացքում երկու անգամ լիովին ավերվել է՝ 13-րդ դարում թաթար-մոնղոլների կողմից, իսկ 1721 թ. Աղա Մահմեդ խանի ավերիչ արշավանքների պատճառով։
Բնակչության հիմնական զբաղմունքը գյուղատնտեսությունն է, մասնավորապես՝ անասնապահությունը և այգեգործությունը։ Գյուղի տարածքը՝ 5078 հա, գյուղը ունի 724 կտուր և 2269 բնակիչ. Գտնվում է Տավուշի մարզում, նախկին Իջևանի շրջանի հյուսիսարևմտյան մասում, Իջևանից մոտ 20 կմ հեռավորությամբ։ Հարակից է Ադրբեջանի Ղազախի շրջանի հետ։ Լեռներով բաժանված է Լոռու մարզի (նախկին Գուգարքի շրջանի) Աթան և Լորուտ գյուղերից։ Գտնվում է 1-ին սեյսմիկ գոտում։
Սևքարը ծավալված է Աղստև և Սևքար գետերի միջև։ Գյուղի տարածքի մեծ մասը գտնվում է ծովի մակերևույթից 700 - 1700 մ բարձրության վրա, հարավ-արևմուտքից դեպի հյուսիս-արևելք ընդհանուր թեքությամբ։ Առանձին լեռների բարձրությունը հասնում է 2500 մ և ավել։ Առավելում են լեռնատափաստանային և, հարավարևմտյան մասում՝ լեռնաանտառային լանդշաֆտները։


== Կլիմա ==
Գյուղը ունի բարեխառն կլիմա, բարեխառն շոգ ամառներով և մեղմ ձմեռներով։ Ցածրավայրերում կլիման համարյա հասնում է սուբտրոպիկայինին։ Միջին տարեկան ջերմաստիճանը. ցածրավայրերում՝ 12 °C, բարձրավայրերում՝ 4 °C։ Առավելագույն ջերմաստիճանը՝ 37 °C, նվազագույնը՝ -20 °C։ Միջին տարեկան տեղումները՝ 500 - 800 մմ, ձյան ծածկույթը՝ 10 - 15 սմ։


== Բնություն ==
Բուսականության մեջ առավելում են տարածքի նշանակալի մասը զբաղեցնող անտառները (600 - 2500 մ բարձրության վրա)։ Այստեղ աճում են 120 բույսերի տեսակներ։ Հիմնական ծառերն են հաճարենին, կաղնին, բոխին։ Աճում են նաև ընկուզենիները, լորենիները, հացենիները, կեչիները, գիհիներ։ Տարածված են բազմամյա խոտերը։


== Բնակչություն ==
Ըստ ՀՀ 2011 թ. մարդահամարի արդյունքների` Սևքարի մշտական բնակչությունը կազմել է 2193, առկա բնակչությունը` 1929 մարդ։ Հին հայաբնակ գյուղ է։
Սևքարի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, ծխախոտագործությամբ, խաղողագործությամբ, պտղաբուծությամբ, հացահատիկի և կերային կուլտուրաների մշակությամբ։


== Պատմամշակութային կառույցներ ==
Սևքարից 2 կմ հարավ կա 17-րդ դարի եկեղեցի, իսկ 3 կմ արևմուտքում գտնվում է XVI-XVII դարերի Դարպասի գյուղատեղին։


== Տես նաև ==
Սևքարի պատմության և մշակույթի անշարժ հուշարձանների ցանկ (Տավուշի մարզ)


== Գրականություն ==
Մուշեղ Մանուկյան (Գալշոյան), Սարի ճամփեքով գնացող մարդիկ։ «Գարուն», 1967, թիվ 7։ Archived 2020-07-15 at the Wayback Machine.


== Ծանոթագրություններ ==
Կարո (այլ կիրառումներ)

Կարո անվանումը կարող է ունենալ հետևյալ կիրառումները․

Կարո - կոմունա Իտալիայի Լիգուրիա մարզի Սպեցիա գավառում
Կարո - 1937 թվականին «Հայկինո» ստուդիայում նկարահանված հայկական ֆիլմ
Կարդենալ Կարո (նահանգ), նահանգ Չիլիի Օ'Հիգինս տարածաշրջանում


== Տես նաև ==
Կարապետ (այլ կիրառումներ)
Նովի Մուլտան (գյուղ, Ուվինսկի շրջան)

Նովի Մուլտան (ռուս.՝ Новый Мултан), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2007 թվականին գրանցված տվյալներով կազմում էր 706 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դուվանկա (գյուղ, Շևչենկոյի շրջան)

Անվան այլ կիրառումների համար տե՛ս՝ ԴուվանկաԴուվանկա (ուկրաիներեն՝ Дуванка), գյուղ Ուկրաինայի Խարկովի մարզի Շևչենկոյի շրջանում։ Հիմնադրվել է 1895 թվականին։
2001 թվականի տվյալներով Դուվանկա գյուղում բնակվում էր 38 մարդ։ Բնակավայրը զբաղեցնում է 1,31 կմ² տարածք։ Բնակչության խտությունը կազմում էր 29,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիկտոր Վանյամա

Վիկտոր Մուգաբբե Վանյամա (անգլ.՝ Victor Mugabe Wanyama, հունիսի 25, 1991(1991-06-25), Նայրոբի, Քենիա), քենիացի ֆուտբոլիստ, Տոտտենհեմ Հոտսպուր ակումբի կիսապաշտպան։


== Ակումբային կարիերա ==


=== Երիտասարդական կարիերա ===
Միջնակարգ դպրոցը ավարտելուց հետո Վիկտորտը սովորեց մանկա-երիտասարդական սպորտային դպրոցում որտեղ սովորեց 3 տարի, և այդ տարիների ընթացքում հանդես եկավ Քենիայի Պրեմիեր-Լիգայում ԱՖԱ Լեոպարդսի կազմում։
2007 թվականին նա տեղափոխվեց շվեդական Հելսինբորգ, սակայն նրա եղբայր՝ Մակդոնալդ Մարիգան տեղափոխվեց Պարմա և այդ պատճառով 2008 թվականին նա նույնպես լքում է ակումբը։


=== «Բերսհոթ» ===
2008 թվականի ամռանը Վանյաման կնքում է 4 տարվա պայմանագիր բելգիական «Ժերմինալ Բերսհոթ» ակումբի հետ։ Երիտասարդ ֆուտբոլիստի իր նորամուտը նշեց Լիգայի 2008/2009 մրցաշրջանի ավարտին։ 2009 թվականի սեպտեմբերին Վանյաման տուգանվեց 100 եվրո Մատիասե Սուարեսի հետ պայքարում խաղի կանոները խախտելու համար և որակազրկվեց 3 խաղ։
2010 թվականի ամռանը Շոտլադական «Սելթիկը» փորձում է պայմանագիր կնքել Վիկտորի հետ բայց «Ժերմինալ Բերեսհոթի» ղեկավարությունը չի համաձայնվում։ Նույնպես Վանյամայով հետաքրքրվում էր նաև ռուսական «ԲԿՄԱ»-ն։ 2010 թվականի դեկտեմբերի 11-ին Վեստերլոյի դեմ խաղում Վանյաման խփեց իր առաջին գոլը «Բերսհոթի» կազմում։ 2011 թվականին նա նորից որակազրկվում է 3 խաղով արմունկով խաղի համար։


=== «Սելթիկ» ===
2011 թվականի հուլիսի 9-ին ստորագրեց 4 տարվա պայմանագիր շոտլանդական «Սելթիկի» հետ։ Գործարքը կազմեց 90000 եվրո։ «Սելթիկում» Վանյաման հանդես էր գալիս «69» համարի մարզաշապիկով։ Նա դարձավ առաջին քենիացին թիմում։
Վանյաման իր նորամուտը նշեց Սելթիկում 2011 թվականի օգոստոսի 21-ին «Սենտ-Ջոնստոնի» դեմ խաղում։ Նա այդ խաղում խաղաց կենտրոնական պաշտպան, ոչ թե հավբեք
«Մոտերուելլա»-ի դեմ խաղում նա փոխարինամ դուրս եկավ խաղավարտին երբ հաշվում հաղթում էր Սելթիկը 4-0 հաշվով :
Իսկ շոտլանդական լիգայի գավաթում «Ռոսս Կաունտի» դեմ խաղում և խաղաց ամբողջ երկրորդ խաղակեսը։ Այդ խաղում Սելթիկը հաղթեց 2-0 հաշվով։
Եվրոպայի Լիգայում Վանյաման նորմուտը նշեց 2011 թվականի սեպտեմբերի 29-ին Ուդինեզեի դեմ խաղում (1:1)։
Վանյաման իր առաջին գոլը Սելթիկի կազմում խփեց 2011 թվականի դեկտեմբերի 10-ին, հեռահար հարվածով գրավեց Հարթ օֆ Միդլոտիան թիմի դարպասը։


== Վիճակագրություն ==


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում
Վիկտոր Վանյաման Թվիթերում
Պոր Սեն Լուի դյու Ռոն

Պոր Սեն Լուի դյու Ռոն (ֆր.՝ Port-Saint-Louis-du-Rhône), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2012 թվականի դրությամբ կազմում է 8579 մարդ, բնակչության խտությունը` 116.91 մարդ/կմ²։ Բնակավայրը զբաղեցնում է 73.38 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մարսել քաղաքից` 50 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 5424 աշխատունակ (15-64 տարեկան)  բնակիչ, որոնցից ակտիվ էին 3672-ը, իսկ ոչ ակտիվները` 1752։ Ակտիվության ցուցանիշը կազմում է 67,7 %։ 3672 աշխատունակ մարդկանցից աշխատել է 3034 անձ (1758 տղամարդ և 1276 կին)։ Գործազուրկ են եղել 638 անձ (252 տղամարդ և 386 կին)։ 1752 անաշխատունակներից 445-ը եղել են աշակերտներ կամ ուսանողներ, 513-ը` թոշակառուներ, իսկ 794-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գրամադու դուս Լորեյրուս

Գրամադու դուս Լորեյրուս (պորտ.՝ Gramado dos Loureiros) համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Ֆրեդերիկու Վեստֆալենի մեջ։ Բնակչությունը կազմում է 2 460 մարդ, ըստ 2006 թվականի տվյալների։ Տարածքը կազմում է 131,395 կմ2։ Բնակչության խտությունը՝ 18,7 մարդ/կմ²։


== Վիճակագրություն ==
Համախառն ներքին արտադրանքը կազմել է 23 534 469,00 (ըստ Բրազիլիայի աշխարհագրության և վիճակագրության ինստիտուտի տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 9421,33 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,714։


== Պատմություն ==
Քաղաքը հիմնադրվել է 1992 թվականի մարտի 20-ին։
Նովոնադեժդինո (այլ կիրառումներ)

Նովոնադեժդինո, կարող է վերաբերել՝

Նովոնադեժդինո - գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում
Նովոնադեժդինո - գյուղ Ուկրաինայի Խարկովի մարզի Բլիզնյուկովի շրջանում
Կինոքննադատություն

Կինոքննադատություն` Ֆիլմերի վերանայում և ժամանակակից կինոնկարի վերլուծություն:Զբաղվում է կինոյի ստեղծագործությունների սպառողական և մեկնաբանական գնահատմամբ (վերանայում, գնահատում), լրագրողական տեսանկյունից (կապ սոցիալական և հոգևոր կյանքի հրատապ խնդիրների հետ) և կինեմատոգրաֆիայի և կինոյի տեսության տեսանկյունից։
Տեսակետ կա, որ լրատվամիջոցներում կինոարդյունաբերության արտադրանքի վերանայումը, այսպես կոչված, օպերատիվ կինոքննադատությունն իրականում կինոքննադատություն չէ, և այս անվանը արժանի է միայն ակադեմիական կինոքննադատությունը, որը հիմնված է կինեմատոգրաֆիայի և կինոյի տեսության վրա, և վերլուծելով կինոն որպես արվեստի օբյեկտ։


== Տես նաև ==
Կինոքննադատ
Երաժշտական ​​քննադատություն
Քննադատություն


== Հղումներ ==
http://kinopressa.ru/
https://kinoart.ru/
https://web.archive.org/web/20171015140122/http://www.kinozapiski.ru/
Ավթընա

Ավթընա, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լուկաշովկա (գյուղ, Գլոբինոյի շրջան)

Անվան այլ կիրառումների համար տե՛ս՝ ԼուկաշովկաԼուկաշովկա (ուկրաիներեն՝ Лукашівка), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Լուկաշովկա գյուղում բնակվում էր 141 մարդ։ Բնակավայրը զբաղեցնում է 1263 կմ² տարածք։ Բնակչության խտությունը կազմում էր 111,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երևանի Մուրացանի անվան թիվ 18 հիմնական դպրոց

Երևանի Մուրացանի անվան թիվ 18 հիմնական դպրոց, հանրակրթական դպրոց Երևանի Շենգավիթ վարչական շրջանում։


== Պատմություն ==
Դպրոցը հիմնադրվել է 1932 թվականին և հիմնադրման պահից կոչվել է հայ գրող Մուրացանի անունով։ Ի սկզբանե գործել է Թելմանի անվան թիվ 13 դպրոցի շենքում, այնուհետև տեղափոխվել է Վերին Շենգավիթի Կիրովի անվան թիվ 12 դպրոցի շրջակայքում գտնվող մեկհարկանի շենք։ Այդ ժամանակահատվածում դպրոցն ունեցել է 12 դասարան` 280 աշակերտներով։ 1949 թվականին դպրոցը տեղափոխվել է Թամանցիների փողոցում գտնվող մանկապարտեզի շենք, 1961 թվականին՝ Շենգավիթ վարչական շրջանի Բագրատունյաց 32 հասցեում գտնվող շենք։ Դպրոցում ուսուցանվում է 3 օտար լեզու՝ ռուսերեն, ֆրանսերեն, անգլերեն։
1955 թվականին դպրոցի դիմաց տեղադրվել է Մուրացանի կիսանդրին (քանդակագործ՝ Արա Հարությունյան, ճարտարապետ՝ Ֆենիքս Դարբինյան)։


== Տնօրեններ ==
Հուրիկ Հարությունյան
Օֆելյա Կարապետյան (1951-1956)
Արուսյակ Ղազարյան (1956-1959)
Աղասի Թամազյան (1959-1963)
Գեիմ Նիկողոսյան (1963-1987)
Աիդա Մաղաքյան (1987-1995)
Կլարա Կարապետյան (1995 -2014)
Անահիտ Ավետիսյան (2014)


== Շրջանավարտներ ==
Արթուր Կարապետյան
Գագիկ Վարդանյան
Գրիգոր Բրուտյան
Հովհաննես Սարգսյան (Արցախյան պատերազմի մասնակից)
Սարգիս Սարադյան (Արցախյան պատերազմի մասնակից)
Գայանե Փայտյան (լրագրող, լրատվական մեկնաբան)


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2017-05-07 at the Wayback Machine.
(8863) 1991 UV2

(8863) 1991 UV2, աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 31-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,644637 ա. մ., առավելագույնը մոտենում է 1,9008 ա. մ. հեռավորության վրա և հեռանում 3,3885 ա. մ.։ Արեգակի շուրջ մեկ ամբողջական պտույտ է կատարում 1570,9 երկրային օրվա ընթացքում, իր ուղեծրով շարժվելով միջինում 0,229169 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8863) 1991 UV2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հրաչ Մուրադյան (հաղորդավար)

Անվան այլ կիրառումների համար տե՛ս՝ Հրաչ Մուրադյան (այլ կիրառումներ)Հրաչ Վաչիկի Մուրադյան (նոյեմբերի 10, 1983, Երևան, Հայկական ԽՍՀ, ԽՍՀՄ), հայ հաղորդավար, պրոդյուսեր, դերասան։ Ներկայումս աշխատում է «ATV» հեռուստաընկերությունում որպես «Կիսաբաց լուսամուտներ» հաղորդման հաղորդավար և պրոդյուսեր։


== Կենսագրություն ==
Հրաչ Մուրադյանը (անգլ.՝ Hrach Muradyan,ռուս.՝ Грач Мурадян) ծնվել է 1983 թվականի նոյեմբերի 10-ին Երևան քաղաքում:1992-1997 թվականներին բնակվել է Մոսկվայում։ 2000 թվականին ավարտել է Երևանի Մովսես Գորգիսյանի անվան հ 158 միջնակարգ դպրոցը։ 2000-2004 թվականներին սովորել է Երևանի թատրոնի և կինոյի պետական ինստիտուտի դերասանական արվեստի բաժնում։ 2016-2018 թվականներին սովորել է Հայաստանի գիտությունների ազգային ակադեմիայի հոգեբանության ֆակուլտետում։


== Կարիերա ==
1997-1999 թվականներին «Հայ FM» ռադիոկայանի հաղորդավար:2000-2002 թվականներին աշխատել է «Ար» հեռուստաընկերությունում որպես «Ի դեպ» երաժշտական ծրագրի հաղորդավար։ 2003-2005 թվականներին եղել է մի քանի հեռուստաալիքների և ռադիոկայանների հաղորդավար՝ «Ազգային երաժշտական ալիք» հ/ը, «Դինամիտ FM Երևան» ռադիոկայան, «Արմենակոբ» հեռուստաընկերությունում` վարել է «16» երիտասարդական ծրագիրը, Հայաստանի hանրային hեռուստաընկերությունում վարել է «Բաց նախագիծ»-ը,որը հայկական հեռուստատեսության պատմության առաջին թոք շոուն էր։
2005-2010 թվականներին «Ավրորա» ռադիոկայանով վարել է «Արչի շոու» և «Բարի երեկո ավրորա» ծրագրերը։ 2010-2011 թվականներին եղել է «Դար 21» հեռուստաընկերության «Դարի գիշեր» հաղորդաշարի հաղորդավարը։ 2010 թվականից  «ATV» հեռուստաընկերությամբ վարում է «Կիսաբաց լուսամուտներ» թոք-շոուն, որի պրոդյուսերն է։
2012 թվականին «Արմենիա» հեռուստաընկերությամբ հանդես է եկել որպես «Հայաստանի ձայնը» հեռուստանախագծի հաղորդավար։ 2013-2014 թվականներին եղել է «ATV» հեռուստաընկերությամբ հեռարձակվող «Բան ու գործ» հաղորդման,իսկ 2014-2015 թվականներին «Սոված խաղեր» ծրագրի պրոդյուսերը։ 2015 թվականին եղել է «ATV» հեռուստաընկերության «Վեցերորդ զգայարան» հաղորդաշարի պրոդյուսերը։
2016 թվականի մարտից մինչև նոյեմբեր հանդիսացել է «Աբելի քույրը» հեռուստասերիալի գլխավոր պրոդյուսերը։ 2017 թվականից մինչև այսօր հանդիսանում է «Բյուրո N6» հաղորդման պրոդյուսերը։


== Ընտանիք ==
Ամուսնացած է։


== Ֆիլմագրություն ==

«Սուպեր մամա 2» (2017) 


== Ծանոթագրություններ ==


== Հղումներ ==
Պաշտոնական կայք
Յութուբյան պաշտոնական ալիք
Instagram պաշտոնական էջ
Facebook պաշտոնական էջ
Hrach Muradyan is Ready to Make a Family
Հրաչ Մուրադյան-հարցազրույց
Փոփ Արտ-Հրաչ Մուրադյան
«Ես էլ ընտանիք կազմեցի, արդեն պաշտոնապես կարող եմ հայտարարել». Հրաչ Մուրադյան
Հարցազրույց պրոդյուսերական գործունեության վերաբերյալ
Ես կամ 14.05.2016 Հրաչ Մուրադյան
«Hrach Muradyan/Actor»։ IMDb։ Վերցված է 2020-02-10
Լևոն Սայադյան

Լևոն Հակոբի Սայադյան (նոյեմբերի 9, 1949(1949-11-09) - 2014), հայազգի խորհրդային մարզիկ, շաշիստ, գրոսմայստեր, 1982 թվականի ԽՍՀՄ փոխչեմպիոն և 1983 թվականի ԽՍՀՄ չեմպիոն։


== Մարզական կարիերա ==
Լևոն Սայադյանը մանկուց զբաղվել է սիրողական շաշկիով։ 15 տարեկանում մեկնել է Երևան, որտեղ  պիոներների պալատին կից՝ վարպետ Վլադիմիր Թումանյանի գլխավորությամբ  սկսել է զբաղվել պրոֆեսիոնալ շաշկիով։ Հետագայում նրա մշտական մարզիչն է դարձել Արմեն Մարությանը։
Համամիութենական պատանեկան թիմային մրցումներին մասնակցելու համար Լևոն Սայադյանն ընդգրկվել է ՀԽՍՀ ազգային հավաքականի կազմում։ Մրցումների ժամանակ մեծահասակների կազմում  ոչ-ոքի է խաղացել  ԽՍՀՄ փոխչեմպիոն Վիկտոր Լիտվինովիչի հետ։ Հետագայում  Սայադյանը Արհմիությունների համամիութենական կենտրոնական խորհրդի երիտասարդական մրցաշարում զբաղեցրել է 5-րդ տեղը։
1967 թվականին Երևանում տեղի ունեցած ԽՍՀՄ առաջնության կիսաեզրափակիչ մրցաշարում 18-ամյա Լևոն Սայադյանը հաղթող է ճանաչվել։ Նա լրացրել է վարպետության նորմը և իրավունք ստացել մասնակցելու Ալմա Աթայում անցկացվող Համամիութենական առաջնության եզրափակիչին։
Հետագայում Սայադյանը բազմիցս դարձել է Հայկական ԽՍՀ չեմպիոն՝ ինչպես «Շաշկի 64», այնպես էլ «Շաշկի 100» մարզաձևերում։ Բանակային մարզական ակումբում հանդես եկող Լևոն Սայադյանը հինգ անգամ դարձել է ԽՍՀՄ զինված ուժերի անհատական առաջնությունների հաղթող և ԽՍՀՄ զինված ուժերի կազմում երկու անգամ նվաճել ԽՍՀՄ գավաթը։
1982 թվականի ԽՍՀՄ առաջնությունում նա նվաճել է արծաթե մեդալ՝ զիջելով Ալեքսանդր Կանդաուրովին։
1983 թվականին Տալլինում կայացած ԽՍՀՄ առաջնությունում, որին մասնակցել են 5 գրոսմայստեր, Սայադյանը մրցաշարի ավարտին և վերջին տուրում միավորներով հավասարվել է առաջատար Վիտալի Գաբրիելյանին (Բաքու)։ Կրկնակի հաղթանակների քանակով Սայադյանն առաջ է անցել Գաբրիելյանից և դարձել ԽՍՀՄ չեմպիոն։
ԽՍՀՄ փլուզումից հետո 1992 թվականնին Լևոն Սայադյանը Հայաստանը ներկայացրել է Պոդոլսկում անցկացված ռուսական շաշկու աշխարհի առաջնությունում, որտեղ զբաղեցրել է 10-րդ տեղը։
Հետագայում ապրել է Ստավրոպոլի երկրամասի Միխայլովսկ քաղաքում։
Լևոն Սայադյանը մահացել է 2014 թվականի ապրիլի 14-ի։


== Ծանոթագրություններ ==
Սալալ

Սալալ, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Նոմբելա

Նոմբելա (իսպ.՝ Nombela), մունիցիպալիտետ Իսպանիայում՝ Տոլեդո նահանգում (Կաստիլիյա-Լա-Մանչա ինքնավար մարզում)։ Մունիցիպալիտետը գտնվում է Տոռիխոս շրջանում։ Տարածքը 122 կմ² է։ Բնակչությունը 1057 մարդ (2010 թվականի տվյալներով)։ Պրովինցիայի վարչական շրջանից հեռու է 64 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք(չաշխատող հղում)
Diputación de Toledo
Nombela
Գումենիսա

Գումենիսա (հուն․՝ Γουμένισσα), փոքր քաղաք Հունաստանում, որը գտնվում է ծովի մակարդակից 250 մ բարձրության վրա, Աթենքից 346 կմ հյուսիս-արևմուտք և Սալոնիկից 54 կմ հյուսիս-արևմուտք։ Պեոնիա համայնքի (դիմա) պատմական կենտրոնը գտնվում է Կենտրոնական Մակեդոնիայի ծայրամասի Կիլկիս ծայրամասային միավորում։ Ըստ 2011 թվականի մարդահամարի տվյալների՝ բնակչությունը 3609 մարդ է։ Համայնքի մակերեսը 30,139 կմ² է։
1991 թվականից Գումենիսան Գումենիսի, Աքսիուպոլի և Պոլիկաստրոնի թեմերի Էլադայի ուղղափառ եկեղեցու նորակազմ թեմի կենտրոնն է։
Քաղաքը հայտնի է 14-րդ դարում հիմնադրված Գումենիսայի Աստվածամոր վանքով։ հուն․՝ γούμένισσα բառը բառացի նշանակում է վանահայր։ Գումենիսայի Աստվածամոր հրաշագործ սրբապատկերները վանքի գլխավոր սրբություններն են. ըստ ավանդության՝ նրա հրաշալի հայտնագործությունը տեղի է ունեցել այն վայրում, որտեղ գտնվում է վանքը։


== Պատմություն ==
Գումենիսան գտնվում է Հին Մակեդոնիայի մայրաքաղաք Պելլայից 20 կմ հյուսիս։ Հոմերոսը հիշատակել է Պեոնիայի՝ Ակսիոս գետի հյուսիսային շրջաններում գտնվող տեղական վայրի մասին, որը  Փիլիպոս II Մակեդոնացի թագավորի թագավորության օրոք միացած է եղել Մակեդոնիայի թագավորությանը։
Քաղաքը գտնվում է Մակեդոնիայի պատմական-աշխարհագրական երկրամասում, որը Բալկանյան պատերազմներում ազատագրվել է հունական բանակի կողմից և 1913 թվականի Բուխարեստի պայմանագրով մտցվել է Հունաստանի կազմի մեջ։ Մինչև 1926 թվականը կոչվել է Գումենջե կամ Գումենիցա (հուն․՝ Γουμένιτσα): 19-րդ դարի 40-ական թվականներին ռուս սլավոնագետ Վիկտոր Գրիգորովիչը նշել է, որ Իգումենչո գյուղի բնակչությունը մեծ մասամբ բուլղարներ էին։ 1900 թվականին այստեղ բնակվել է 3150 բուլղարացի։ Քաղաքը անմասն չի մնացել 1903 թվականի Իլինդենի ապսամբությունից և 1904-1908 թվականներին Մակեդոնիայի համար մղվող պայքարից։ 1905 թվականին Բուլղարիայի էկզարխատի քարտուղար Դիմիտրա Միշևի տվյալներով այստեղ եղել են բուլղարական էկզարխիայի 2560 բուլղարացի հավատացյալ, իսկ 2440 բուլղարացի մնացել են Կոստանդնուպոլսի ծխականներ, քաղաքում եղել են հունական և բուլղարական դպրոցներ։
Բալկանյան երկրորդ պատերազմից հետո 1913 թվականից քաղաքի բուլղարացիները վերաբնակեցվել են ժամանակակից Հյուսիսային Մակեդոնիայի և Բուլղարիայի տարածքներում, իսկ հույներն այնտեղից վերաբնակեցվել են Գումենիցայում։


== Կլիմա ==


== Բնակչություն ==


== Պատկերասրահ ==

		
		


== Ծանոթագրություններ ==
(4689) Դոնն

(4689) Դոնն (անգլ.՝ Donn), աստերոիդ աստերոիդների հիմնական գոտում։ Հայտնաբերվել է 1980 թվականի դեկտեմբերի 30-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,286852 ա. մ., առավելագույնը մոտենում է 2,1243 ա. մ. հեռավորության վրա և հեռանում 2,4494 ա. մ.։ Արեգակի շուրջ մեկ ամբողջական պտույտ է կատարում 1263,15 երկրային օրվա ընթացքում, իր ուղեծրով շարժվելով միջինում 0,285001 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4689) Դոնն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (74801-74900)

Աստերոիդների ցանկ (74701-74800)  • Աստերոիդների ցանկ  • Աստերոիդների ցանկ (74901-75000)
 Աստերոիդների ցանկ (74701-74800)  • Աստերոիդների ցանկ  • Աստերոիդների ցանկ (74901-75000)


== Աղբյուր ==
«Discovery Circumstances: Numbered Minor Planets (70001)-(75000)»։ www.minorplanetcenter.net
Բորգարնես

Բորգարնես (իսլ.՝ Borgarnes), քաղաք Իսլանդիայում, Միրա սիսլայի ամենամեծ բնակավայրն է։


== Անվանում ==
Անվանումը թարգմանաբար նշանակում է «ժայռոտ թերակղզի»։


== Աշխարհագրություն ==
Բորգարնես քաղաքը տեղակայված է Իսլանդիայի արևմտյան ափին՝ մայրաքաղաք Ռեյկյավիկից 30 կմ հյուսիս։ Վարչականորեն մտնում է Վեստուրլանդ տարածաշրջանի Բորգարբիգդ համայնքի մեջ։ Վեստուրլանդ տարածաշրջանի վարչական կենտրոնն է։ Բնակչությունը 1930 մարդ է (2007)։


== Պատմություն ==
1994 թվականի հունիսի 11-ին Բորգարնես քաղաքը միավորվեց երեք գյուղական համայնքների՝ Նորդուրարդալուրի, Ստաֆհոլստունգուրի և Հրաունի հետ և կազմավորեց Բորգարբիգդ նոր համայնքը։
Ըստ լեգենդի՝ Բորգարնեսում 9-րդ կամ 10-րդ դարում ծնվել է սկալդ (հին սկանդինավյան գուսան) և հերոս Էգիլ Սկալագրիմսոնը, ում կյանքը նկարագրված է «Սագա Էգիլի մասին» միջնադարյան սագայում։ Ի հիշատակ նրա՝ քաղաքում կանգնեցված է քանդակագործ Ասմունդուր Սվեյնսոնի հեղինակային հուշարձանը։


== Կլիմա ==


== Ծանոթագրություններ ==
Պիրոմետրիա

Պիրոմետրիա, հրաչափություն, ջերմաստիճանի չափման մեթոդների խումբ։ Նախկինում պիրոմետրիային են վերագրվել այն ջերմաստիճանների չափման բոլոր մեթոդները, որոնք սնդիկային ջերմաչափերով հնարավոր չէր չափել։ 20-րդ դարի 60-ական թվականներից պիրոմետրիային են վերագրվում հիմնականում օպտիկական մեթոդները՝ պիրոմետրերի կիրառությամբ։


== Մեթոդներ ==
Օպտիկականը համարյա բոլոր մեթոդների հիմքում ընկած մարմնի ջերմային ճառագայթման (երբեմն՝ կլանման) ինտենսիվության չափումը։ Ջերմային ճառագայթման ինտենսիվությունը կախված է մարմինների T ջերմաստիճանից և վերջինիս ցածրացման հետ կտրուկ նվազում է։ Այդ պատճառով Պիրոմետրիայի մեթոդները կիրառվում են բարձր ջերմաստիճանների չափման համար։ Պիրոմետրիայի մեթոդները T 1000°С դեպքում ունեն երկրորդական, Т 1000°С դեպքում՝ կարևոր նշանակություն, իսկ Т >3000 °С դեպքում դառնում են ջերմաստիճանի չափման գործնականում միիակ միջոցը։ Արդյունաբերական և լաբորատոր պայմաններում Պիրոմետրիայի մեթոդներով որոշում են ջերմաստիճանը վառարաններում և ջեռուցիչ այլ կայանքներում, հալված մետաղների, բոցի, տաքացած գազերի, պլազմայի ջերմաստիճանը։


== Ջերմաստիճան ==
Պիրոմետրիայի մեթոդները չեն պահանջում չափիչ սարքի տվիչի և մարմնի (այն մարմնի, որի ջերմաստիճանը չափվում է) հպում, այդ պատճառով դրանք կարող են կիրառվել շատ բարձր ջերմաստիճանների, ինչպես նաև հեռավոր մարմինների ջերմաստիճանի չափման համար։ Պիրոմետրիայի մեթոդների կիրառելիության հիմնական պայմանն այն է, որ մարմնի ճառագայթումը լինի զուտ ջերմային, այսինքն՝ ենթարկվի Կիրխհոֆի ճառագայթման օրենքին։ Պիրոմետրիայի օպտիկական մեթոդներով ջերմաստիճանը կարելի է չափել սպեկտրային գծերի ինտենսիվության կամ դրանց ձևի ու լայնության որոշման միջոցով, որոշ դեպքերում՝ ըստ հոծ սպեկտրի բացարձակ ու հարաբերական ինտենսիվության և այլն։ Հատուկ նշանակություն ունեն պլազմայում ցրված լազերային ճառագայթման միջոցով ջերմաստիճանի որոշման մեթոդները, որոնք թույլ են տալիս հետազոտել անհամասեռ պլազման։ Պիրոմետրիայի մեթոդների կիրառման շնորհիվ կարևոր տեղեկություններ են ստացվում նաև անհավասարակշիռ պլազմայի վիճակի մասին, թեև ջերմաստիճանի հասկացությունն այդ դեպքում կիրառելի չէ։ Պիրոմետրիայի մեթոդների թերություններից են չափումների աշխատատարությունը, արդյունքների մեկնաբանման բարդությունը, ոչ բարձր ճշգրտությունը։
Ագշեհիրյան

Ագշեհիրյան, հայկական ազգանուն։


== Ազգանունը կրողներ ==


== Ծանոթագրություններ ==
Այցելուն (ֆիլմ)

Այցելուն (անգլ.՝ Haunter), 2013 թվականի կանադական միստիկ թրիլեր, որը նկարահանել է Վինչենցո Նատալին, գրել՝ Բրայան Քինգը, իսկ գլխավոր դերում է Էբիգեյլ Բրեսլինը։ Ֆիլմի պրեմիերան տեղի է ունեցել 2013 թվականի South by Southwest կինոփառատոնին։


== Սյուժե ==
Լիզա Ջանսոնը՝ դեռահաս աղջկա ուրվականը, ով հասկանում է, որ մեռած է, սկսում է խուզարկել իր տունը, որը գտնվում է Հյուսիսային Օնտարիոյում։ Նրա ծնողները և եղբայրը չեն հավատում, որ իրենք մահացել են, սակայն աղջիկը հենց նույն օրը պարզում է, որ իրենք սպանվել են 1985 թվականին։ Քանի որ նա սկսում է ավելի շատ բան իմանալ, հասկանում է, որ կարող է կապ հաստատել նույն բնակարանում սակայն այլ ժամանակում ապրող մարդկանց հետ։ Իմանալով իր ուսումնասիրությունների մասին, հայնտվում է մի գունատ մարդ և ստիպում նրան կանգ առնել։ Լիզան ամենևին չի վախենում և փորձում է նախկին տանտերերի իրերի միջոցով կապվել Օլիվիայի հետ, ով իր ընտանիքով ապրում է ապագայում այդ նույն տանը և պետք է դառնա հաջորդ զոհը։
Օլիվիայի և մյուս մեռած աղջիկների օգնությամբ Լիզան կարողանում է տեղափոխվել ժամանակի մեջ և շուտով բացահայտում է տան առեղծվածը։ Նա վերջապես կարողանում է համոզել իր ընտանիքին, որ իրենք մահացած են և «արթնանալով» նրանք կարող են օգնել իրեն։ Իր ընտանեկան փրկությունից հետո նրանք պետք է կանգնեցնեն չար ոգուն, որը հետևում է տունը։ Չար ոգու ընտանիքի անդամների ուրվականների օգնությամբ Լիզան սպանում է նրան և փրկում մյուս ընտանիքին մահից։ Դրանից հետո, Լիզան արթնանում է՝ օրն անցկացնելով այլ կերպ։


== Դերակատարներ ==
Էբիգեյլ Բրեսլին՝ Լիզա Ջոնսոն
Փիթեր Ութերբրիջ՝ Բրյուս Ջոնսոն
Միշել Նոլդեն՝ Քերոլ Ջոնսոն
Սթիվեն ՄաքՀեթի՝ Էդգար Մուլինս (Չար Ոգի)
Դևիդ Նոլլ՝ Երիտասարդ Էդգար
Փիթեր Դաքունա՝ Ռոբերթ (Ռոբի) Ջոնսոն
Սամանթա Ուեյնշտեյն՝ Ֆռանց Նիկոլս
Էլյանոր Զիչի՝ Օլիվիա
Դևիդ Հյուլեթ՝ Դևվիդ (Օլիվիայի հայրը)
Սառա Մինինեն՝ Օլիվիայի մայրը
Մարտին Քեմբել՝ Օլիվիայի քույրը
Միշել Քոբուրն՝ Մերի Բրուքս
Թեդ Մաքհոն՝ Էդգարի հայրը
Մերի Դեյմ՝ Էդգարի մայրը


== Արտադրություն ==
«Այցելուն» նկարահանվել է Տորոնտոյում և Բրենթֆորդում, Օնտարիո, Կանադա։ Նկարահանումները տևել են 25 օր։


== Պրեմիերա ==
«Այցելու»-ի պրեմիերան տեղի ունեցավ 2013 թվականի մարտի 9-ին South by Southwest կինոփառատոնին։ Իսկ Ամերիկյան կինոթատրոնների մեծ էկրաններին բարձրացավ 2013-ի հոկտեմբերի 18-ին։ DVD սկավառակի վրա այն հասանելի եղավ 2014 թվականի փետրվարի 11-ին և և երիզների վաճառքի ամբողջ գումարը կազմեց 129,447 դոլար։


== Կարծիքներ ==
Rotten Tomatoes-ը 32 կարծիքների հիման վրա, ֆիլմին տվեց 5.3/10։ Metacritic-ը 100 բալանոց աղյուսակից ֆիլմին տվեց 49։


== Ծանոթագրություններ ==
Լամբերտո Մաջորանի

Մաջորանի, Լամբերտո (իտալերեն՝ Lamberto Maggiorani, օգոստոսի 28, 1909(1909-08-28), Հռոմ, Իտալիա - ապրիլի 22, 1983(1983-04-22), Հռոմ, Իտալիա), իտալացի դերասան։
Լամբերտո Մաջորանին չի ունեցել դերասանական կրթություն։ Կինոյում նա հայտնվել է շնորհիվ նրա, որ «Հեծանիվներ առևանգողները» ֆիլմի ստեծողները կողմ էին ոչ պրոֆեսիոնալ դերասանների մասնակցությունը ֆիլմի նկարահանումներին, որպեսզի ապահովվեր ռեալիզմը։ Ֆիլմի ռեժիսոր Վիտորիո Դե Սիկան Անտոնիո ռիչիի դերի համար դերասան փնտրելու ժամանակ այցելեց «Բրեդա» գործարան, որտեղ Լամբերտոն աշխատել է որպես խառատ, և նրան կանչեց փորձի։ Փորձը հաջող էր, և Դե Սիկան Մաջորանիին առաջարկեց այդ դերը, նրանից խոսք առնելով, որ նկարահանման ընթացքում նա պետք է վերադառնա գործարան։ Սակայն նկարահանումների ընթացքում գործարանում կրճատումներ տեղի ունեցան, և Լամբերտոն աշխատանքից ազատվեց։
Փորձելով գտնել աշխատանք՝ վերջ ի վերջո Մաջորանին վերադարձավ կինո և սկսեց ստանալ փոքր դերեր նշանակալի ֆիլմերում, այդ թվում, «Մամա Ռոմա» և «Փոթորկոտ ծովը» ֆիլմերում։ Լամբերտոյի կյանքը և ճակատագիրը ընկած է Չեզարե Ձավատինիի «Դու, Մաջորանի» («Tu, Maggiorani») սցենարի հիմքում։


== Ֆիլմագրություն ==
1948 թ. Հեծանիվներ առևանգողները ֊ Անտոնիո Ռիչի
1949 թ. Քսան տարի
1950 թ. Donne senza nome ֊ Աննայի ամուսինը
1951 թ. Հինգ քաղաքների պատմություն
1951 թ. Զգուշացե՛ք, ավազակներ են ֊ Մարկո
1951 թ. Աննա ֊ Միայնակ հիվանդ
1951 թ. Salvate mia figlia
1954 թ. Vacanze col gangster ֊ Il galeotto innocente N. 5823
1954 թ. Via Padova 46 ֊ Il portiere
1955 թ. Դոն Կամիլոն և պատգամավոր Պեպոնեն
1956 թ. Toto, Peppino e i ֊ fuorilegge ֊ Un bandito
1961 թ. Ահեղ դատաստան Աղքատ մարդ
1962 թ. Մամա Ռոմա ֊ Un malato
1963 թ. Փոթորկոտ ծովը
1970 թ. Օստիա ֊ Մոնիկայի հայրը


== Ծանոթագրություններ ==


== Արտաքին հղումներ ==
«The Stolen Bicycle»։ TIME։ հունվարի 16, 1950։ Արխիվացված է օրիգինալից 2013-06-24-ին 
«Fame Mocks a Movie Star»։ Life: 56–60։ 23 Jan 1950։ Վերցված է օգոստոսի 18, 2015 
Gordon Robert (2008)։ Bicycle Thieves (Ladri Di Biciclette)։ New York: Macmillan։ էջ 11։ ISBN 1844572382։ Վերցված է օգոստոսի 18, 2015
Ալզան

Ալզան (ֆր.՝ Alzen), համայնք Ֆրանսիայում՝ Միջին Պիրենեյան երկրամասի Արյեժ գավառի Ֆուա շրջանում։ Մտնում է Լա Բասթիդ դե Սերու կանտոնի կազմի մեջ։ 
Համայնքի INSEE կոդ՝ 09009։


== Բնակչություն ==
Համայնքի բնակչությունը 2008 թվականին կազմում էր 210 մարդ։


== Տնտեսություն ==
2007 թվականի տվյալներով 128 աշխատունակ տարիքի մարդկանցից (15-64 տարեկան) 96-ը տնտեսապես ակտիվ էին, 32-ը անգործունակ (ակտիվության ցուցանիշը 75,0 %, 1999 թվականին եղել է՝ 75,8 %)։ 96 աշխատունակ բնակիչներից 75-ը աշխատում էին (38 տղամարդ և 37 կին), անաշխատանք էին 21-ը (11 տղամարդ և 10 կին)։ 32 անգործունակ մարդկանցից 14-ը աշակերտներ կամ ուսանողներ են, 8-ը թոշակառու, 10-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Ալզան» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-16 
«Ալզան» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Այն ալ-Թինայի շրջան

Այն ալ-Թինայի շրջան (արաբ․՝ ناحية عين التينة‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Լաթակիայի մարզում։ Հանդիսանում է Ալ-Հաֆֆայի գավառի հինգ շրջաններից մեկը։ Կենտրոնն է Այն ալ-Թինա քաղաքը։
2004 թվականի տվյալներով բնակչությունը կազմել է 6,825 մարդ։ Քաղաքն ու շրջակա ավանները կազմում են 54.09 քառ.կմ տարածք։


== Ծանոթագրություններ ==
Ջին Սե Յուն

Ջին Սե Յուն (կորեերեն՝ 진세연, ծնվել է Սեուլում 1994 թվականի փետրվարի 15-ին)՝ հարավկորեացի դերասանուհի և մոդել։ Առաջին անգամ ճանաչում ստացավ «Սպիտակը՝ անեծքի մեղեդին» ֆիլմում Ջեննիի դերի շնորհիվ։ Հայտնիությունը էլ ավելի մեծացավ «Հարսանեկան դիմակ» ֆիլմի նկարահանումներից հետո։


== Կենսագրություն ==
Ջին Սե Յունը (իսկական անունը՝ Կիմ Յուն Չոն, {{lang-ko|김윤정 ) ծնվել է Սեուլում 1994 թվականի փետրվարի 15-ին և ավարտել է Chung Ang համալսարանը։ Դեբյուտը սկսել է 2010 թվականին «Ամեն ինչ լավ է աղջիկս» ֆիլմով։
2012 թվականին «Հինգ մատեր» ֆիլմում մարմնավորեց Հոն Դա Միին, ֆիլմում դեռ ի սկզբանե հաստատվել էր T-ara խմբի մասնակից Հան Ին Ջոնը, սակայն խմբում տեղի ունեցած վեճը և դորամայի ցածր ռեյտինգները այլ մասնակիցների հետ բերեց այն բանին, որ նրան փոխարինեցին Ջին Սե Յունի հետ։ Ջին Սե Յունը իր առաջին գլխավոր դերը ստացավ 17-ամյա հասակում «Իմ աղջիկը ծաղիկ է» ֆիլմում, որտեղ նրա զուգընկերը Չհվե Ջին Հյոկն էր։


== Արվեստ ==


=== Դորամաներ ===
The Flower in Prison (MBC, 2016)
Greatest One Sided Love / Անպատասխան սեր (Naver TV Cast, 2015)
Doctor Stranger / Օտարերկրացի բժիշկը (SBS, 2014 թվական)
Inspiring Generation / Զգացմունքների դարաշրջան (KBS2, 2014 թվական)
Five Fingers / Հինգ մատեր (SBS , 2012)
Bridal Mask / Հարսանեկան դիմակ (KBS2, 2012)
My Daughter The Flower / Իմ աղջիկը ծաղիկ է (SBS, 2011)
Daughters of Club Bilitis (KBS2, 2011)
The Duo / Դուետ (MBC, 2011)
It's Okay, daddy's Girl / Ամեն ինչ լավ է աղջիկս (SBS, 2010)


=== Ֆիլմեր ===
Operation Chromite (2016)
Police Family (2015)
The Language of Love (2014 թվական)
White։ Curse of the Melody / Սպիտակը՝ անեծքի մեղեդին  (2011)


=== TV շոուներ ===
Invisible Man / Անտեսանելի մարդը (KBS2, 2015 թվականին, էպ.4)
Running Man / Վազող մարդը (SBS 2012, 2014 թվականներ, էպ. 119, 198)


=== Տեսահոլովակներ ===
Jin Se Yeon & Cha Gil Young — «I Have No Problems» (2012)
KCM — «Love Bear» (2010)


== Մրցանակներ ==
2014 3rd JAPAN Star Awards։ Popular Star Award (Doctor Stranger)
2012 KBS Drama Awards։ Best Couple Award with Joo Won (Bridal Mask)
2012 KBS Drama Awards։ Newcomer Actress Award (Bridal Mask)
2011 SBS Drama Awards։ New Star Awards (My Daughter The Flower)
2011 1st K-Drama Star Awards։ Excellence Award, Actress (My Daughter The Flower)


== Արտաքին հղումներ ==
Jin Se-yeon Ինստագրամում
Հոլբայն (այլ կիրառումներ)

Հոլբայններ - (գերմաներեն՝ Holbein) Վերածննդի շրջանի գերմանացի նկարիչներ են։

Զիգմունդ Հոլբայն
Հանս Հոլբայն Ավագ (1465 - 1524) - Զիգմունդ Հոլբայնի ավագ եղբայրն է։
Հանս Հոլբայն Կրտսեր (1497 - 1543) - ամենահայտնին է այս ազգանունը կրողներից, Հանս Հոլբայն Ավագի կրտսեր որդին։
Ամբրոսիուս Հոլբայն (1494 - 1519) - Հանս Հոլբայն Ավագի որդին է։
Ուկշա

Ուկշա (ռուս.՝ Укша), գետ Ռուսաստանում, հոսում է Պուդոժսկի շրջանում և Կարելական ինքնավար հանրապետությունում։ Թափվում է Կելկոզերո լիճ։ Գետի երկարությունը 8 կմ է, ավազանի տարածքը 179 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Վոդլա, գետի ենթաավազանը՝ Սվիր (այդ թվում գետի ավազանում Օնեժի լիճ)։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100412102000016258
Հիդրոլոգիական ուսումնասիրությունների կոդը - 102001625
Ավազանի կոդը - 01.04.01.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(644) Կոսիմա

(644) Կոսիմա (անգլ.՝ Cosima), աստերոիդ աստերոիդների հիմնական գոտում։ Հայտնաբերվել է 1907 թվականի սեպտեմբերի 7-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,600148 ա. մ., առավելագույնը մոտենում է 2,1952 ա. մ. հեռավորության վրա և հեռանում 3,0051 ա. մ.։ Արեգակի շուրջ մեկ ամբողջական պտույտ է կատարում 1531,42 երկրային օրվա ընթացքում, իր ուղեծրով շարժվելով միջինում 0,235075 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,04° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(644) Կոսիմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեսրոպ Վարդանյան

Անվան այլ կիրառումների համար տե՛ս՝ Մեսրոպ Վարդանյան (այլ կիրառումներ)Մեսրոպ Վարդանյան (1890 - 1919, Համադան, Իրան), հայ բժիշկ։


== Կենսագրություն ==
Ծնվել է մոտ 1890 թվականին Տրապիզոնի նահանգի Կիրասոնի գավառի Կի­րա­սոն քաղաքում։ 1914 թվականին ավարտել է Բեյրութի ամերիկյան համալսարանի բժշկական ֆակուլտետը։ Մասնագիտությամբ եղել է բժիշկ։ Եղել է ՀՅԴ գործիչ։ «Մե­սիր» ծածկանունով տպագրվել է Թիֆ­լի­սի «Ազա­տա­մարտ» (1917) և «Հա­յաս­տան» (1917, N 6, 7, 9, 10, 23-24-25) թերթերում։


== Սպանություն ==
Սպանվել է 1919 թվականին Պարս­կաս­տա­նի Հա­մա­դան քաղաքի մերձակայքում՝ մոտ 30 տարեկանում։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
Մեզպուրեան Արթօ, Հայ եւ ծագումով հայ բժիշկներ։ Այբուբենական համառօտ անուանացանկ (1688-1940), Իսթանպուլ, 1940։
Յուշամատեան Հայ Յեղափոխական Դաշնակցութեան, Ալբոմ-ատլաս, Բ. հատոր, Գոյամարտ, 1914-1925, Լոս Անճելըս, 2001։
Հովակիմյան Բախտիար, Հայոց ցեղասպանության նահատակ գործիչների ծածկանուններ, Երևան, 2002։
Դևագի աղուտային

Դևագի աղուտային (լատ.՝ Cistanche salsa), ճրագախոտազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Միայնակ հաստ ցողուններով, մինչև 40-50 սմ բարձրությամբ, մակաբույծ բազմամյա խոտաբույս է։ Ծաղկաբույլը խիտ է, հաստ, մինչև 20 սմ երկարությամբ և 4-5 սմ լայնությամբ։ Պսակը դժգույն բաց երկնագույն է, թեթևակի զիգոմորֆ։ Բաժակը միանման մասերով է, ձուլաթերթ, իսկ բաժակաթերթերը եզրերից բրդոտ-մազոտ են։


== Տարածվածություն ==
Հանդիպում է միայն Երևանի ֆլորիստիկական շրջանում (Երասխի և Խոր Վիրապի շրջակայք)։ Աճում է նաև Ադրբեջանում, Միջին Ասիայում, Անատոլիայում, Իրանում, Տիբեթում և Մոնղոլիայում։


== Էկոլոգիա ==
Աճում է ստորին լեռնային գոտու՝ ծովի մակարդակից 700-900 բարձրությունների վրա, աղակալված հողերում և աղուտներում, կիսաանապատային բուսականության մեջ, ոռոգիչ ջրանցքների ափերին։ Ծաղկում է մայիսին, պտղաբերում՝ հունիսին։ Ծաղկման երկրորդ շրջանը դիտվում է սեպտեմբերին։


== Պահպանություն ==
Վտանգված տեսակ է։ Տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանության միջոցառումներ չեն իրականացվում։


== Ծանոթագրություններ ==
Լա Կապել (կանտոն)

Անվան այլ կիրառումների համար տե՛ս՝ Լա Կապել (այլ կիրառումներ)Լա Կապել (ֆր.՝ La Capelle), Ֆրանսիայի կանտոն է, գտնվում է Պիկարդիա շրջանում։ Էնա դեպարտամենտի կանտոնն է։ Մտնում է Վերվեն օկրուգի մեջ։ Համաձայն 2006 թվականի մարդահամարի կանտոնի բնակչությունը 8027 մարդ էր։
Կանտոնի համարը 205 է։ Լա Կապել կանտոնում կա 18 կոմունա, որոնցից ամենամեծը Լա Կապել կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
2K China

2K China, նախկին չինական ընկերություն, որը զբաղվել է համակարգչային խաղերի մշակմամբ։ Ունեցել է երկու ստուդիա։ Հիմնադրվել է 2006 թվականին որպես Take-Two Interactive-ի ենթակառուցվածք և համարվել է 2K Games-ի բրենդի մաս։ Ընկերության հիմնական գործառույթների մեջ է մտել սեփական խաղերի մշակումը, հիմնական բրենդի խաղերի վերամշակումը չինական շուկայի համար, ինչպես նաև խաղերի դյուրակցումը այլ պլատֆորմների համար։ Ընկերությունը փակվել է 2015 թվականին։


== Պատմություն ==
2K China ընկերությունը ունեցել է երկու ստուդիա՝ 2006 թվականին հիմնադրվել է 2K China Hangzhou Studio-ն, որը զբաղվել է խաղային համակարգերի և բջջային սարքերի համար նախատեսված խաղերի մշակմամբ, իսկ արդեն 2011 թվականի հուլիսին հիմնադրվում է ընկերության երկրորդ ստուդիան՝ 2K China Chengdu Studio, որը պատասխանատու էր խաղերի թեստավորման և որակավորման համար։
Ընկերության առաջին նախագիծը եղավ Civilization IV խաղի չինական շուկայի համար նախատեսված տարբերակի մշակումը։ Բացի դա ընկերության ամենահայտնի խաղը դարձավ 2010 թվականին, մի քանի այլ ընկերությունների հետ միասին թողարկված BioShock 2 խաղը։ Գլխավոր տնօրենն է Ջուլիան Բարեսը։


== Խաղերի ցանկ ==


== Ծանոթագրություններ ==


== Արտաքին հղղումներ ==
«2K China» (անգլերեն)։ Արխիվացված է օրիգինալից 2012-04-21-ին։ Վերցված է 2010-03-30  
«2K China» (անգլերեն)։ Twitter։ Արխիվացված է օրիգինալից 2012-04-21-ին։ Վերցված է 2010-03-30  
«2K China» (անգլերեն)։ Game-Connection։ Արխիվացված է օրիգինալից 2012-04-21-ին։ Վերցված է 2010-03-30 
«2K China» (անգլերեն)։ All Game։ Արխիվացված է օրիգինալից 2012-04-21-ին։ Վերցված է 2010-03-30
Անդրադաս

Անդրադաս (պորտ.՝ Andradas), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավային մարզում։ Մտնում է Պոսուս դի Կալդաս գավառի կազմի մեջ։ Բնակչությունը կազմում է 34 956 մարդ՝ 2006 թվականի տվյալներով։ Գրավում է 467,403 կմ2 տարածք։ Բնակչության խտությունը կազմում է՝ 77,8 մարդ/կմ2։


== Պատմություն ==
Քաղաքը հիմնադրվել է 1890 թվականի փետրվարի 22-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է՝ 276 milhões ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է՝ 7701,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,812 (տվյալները ՄԱԿ-ի զարգացման ծրագրի)։


== Աշխարհագրություն ==
Կլիման տարածքում լեռնային արևադարձային է։
Ղոմ

Ղոմ  (պարսկերեն՝ قم, ɢom), Իրանի Ղոմ նահանգի կենտրոնը, շիաների սուրբ քաղաքը։ 2012թ քաղաքի բնակչությունը կազմում էր 1 071 503 մարդ։ Քաղաքը զարգանում է արագ տեմպերով։ Ղոմի կրոնագիտական դպրոցը շիաների համար  Էն Նաջաֆի դպրոցից հետո երկրորդն է իր նշանակությամբ։ 
Քաղաքի մերջակայքում տեղակայված է Իրանի հրթիռային կայանը։


== Աշխարհագրություն ==
Ղոմ քաղաքը տեղակայված է Թեհրանից 150 կմ դեպի հարավ` գետի վրա։ Ղոմով է անցնում դեպի Սպահան քաղաք տանող ճանապարհը։ Բարձրությունը ծովի մակերևույթից կազմում է 975մ։ Քաղաքից ոչ հեռու կան գազի և նավթի հանքավայրեր։


== Պատմություն ==
Տարածված կարծիք կա, որ Ղոմը գոյություն է ունեցել դեռևս նախաիսլամական շրջանում, սակայն քաղաքի հնագույն պատմության մասին հստակ տվյալներ չկան։ Արաբների կողմից քաղաքի գրավումից հետո այստեղ հավաքվել է խալիֆայության ողջ ընդդիմադիր կազմը` քաղաքական փախստականներ և աքսորյալներ, տարբեր աղանդավորներ։ 
Սեֆյանների շրջանում քաղաքը սկսեց արագ կերպով զարգանալ։ 16-րդ դարում այն դարձավ շիականության ամենախոշոր կենտրոնը։ Ավելի ուշ, աֆղանների հարձակումների ժամանակ, Ղոմը մեծ վնասներ կրեց։ Սակայն 19-րդ դարոմ, սկսած Ֆաթհ Ալի Շահի ժամանակաշրջանից, քաղաքը վերականգնվեց և նույնիսկ առաջադրվեց որպես մայրաքաղաքի թեկնածու։ Այդ ժամանակաշրջանից քաղաքում պահպանվել են մեծ թվով կրոնական կառուցներ` մզկիթներ, իմամների ու շահերի ընտանիքների անդամների  դամբարաններ և կրոնագիտական դպրոցներ։
Ղոմում տեղակայված կրոնագիտական կենտրոնը համատեղում է մեծ թվով ուսումնական հաստատություններ, որտեղ սովորում են ինչպես իրանցիներ, այնպես էլ արտասահմանցիներ։ Կրոնական կրթական հաստատությունների գործունեությունը ղեկավարվում է Ալ Մուսթաֆա միջազգային համալսարանի կողմից։


== Ֆաթիմայի դամբարան ==
Ղոմի ամենահայտնի ճարտարապետական հուշարձանը  սուրբ Ֆաթիմայի  դամբարանն է։ Ֆաթիմայի մահից հետո, նրա հայրը` իմամ Մուսան, գերեզմանի վրա կառուցեց փոքրիկ ծղոտե ծածկ։ Սակայն հետագայում դամբարանն այնքան հայտնի դարձավ, որ դրա վրա կառուցվեց աշատարկ։ Դրանից հետո դամբարանում թաղվում էին իմամ Մուսայի և նրա ժառանգների ընտանիքների բոլոր կանայք։ Հետագայում դամբարանն ավելի ընդարձակվեց։
Այս հուշարձանի կենտրոնը ութանկյուն տաճարն է։ Տաճարի պատերը զարդարված են 19-րդ դարի կեսերին պատկանող գրություններով։ Շինության վերևում բարձրանում է 16- մետրանոց գմբեթը, որը կառուցվել է Ֆաթհ Ալի Շահի օրոք։ Դամբարաններից մեկի տապանաքարի վրա արված գրությունները պատկանում են 14-րդ դարին։ Տաճարից դեպի հարավ տեղակայված շինությունը կոչվում է "Կանանց բակ"; Այսօր այնտեղ տեղակայված է դամբարանի թանգարանը։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Wettstreit Nadschaf — Qom
Qom’s Cultural Heritage Organization Archived 2008-12-16 at the Wayback Machine.
Ջրահանում

Ջրահանում, ստորգետնյա կամ մակերևութային ջրերի հեռացումը գործող հանքահորերից, բացահանքերից և ուղղաձիգ, թեք ու հորիզոնական հանքափորվածքների հանքահատման ժամանակ։ Որպես կանոն, ջրահանում կատարվում է ջրի բարձրացումով, իսկ բովանցքներից և խրամներից՝ ինքնահոսով։ Բաց և ստորգետնյա հանքամշակումների ժամանակ կիրառվող հորանային կամ բացահանքային ջրահանման տարբեր համակարգեր բաղկացած են՝ ցամաքուրդային առուներից, խողովակավոր կոլեկտորներից, որոնք ջուրն ընդունում են ստորգետնյա ցամաքուրդային հարմարանքներից, տեղամասային և գլխավոր ջրահավաքներից ու մղիչ խողովակաշարերից։
Գրոզնի

Գրոզնի (չեչեներեն՝ Соьлжа-ГӀала), Չեչնիայի մայրաքաղաքն է։ Հյուսիսային Կովկասի ամենամեծ քաղաքներից է՝ մակերեսով երկրորդը և բնակչությամբ երրորդը։ 2012 թվականի տվյալներով բնակչությունը կազմում է շուրջ 292600 մարդ, ինչը Չեչնիայի ընդհանուր բնակչության մոտ 22%-ը։


== Հայերը Գրոզնիում ==
Գրոզնիում հայերը բնակություն են հաստատել 19-րդ դարի 1-ին կեսին։ Նրանք կենտրոնացել են քաղաքի կենտրոնում գտնվող մի մեծ թաղամասում, զբաղվել առևտրով։ 1872-ին գործել է Ս. Առաքելոց հայկական եկեղեցին (քանդվել է 1932-33-ին՝ խորհրդային իշխանությունների կարգադրությամբ)։ 20-րդ դարի սկզբին բացվել է հայկական ծխական դպրոց։ 1911-ին ստեղծվել է թատերախումբ։
Հայերի թիվն աճել է Գրոզնիում արդյունաբերության բուռն զարգացման հետևանքով։ Նրանք այստեղ են տեղափոխվել ինչպես Հյուսիսային Կովկասից, այնպես էլ Հարավային Կովկասից։ Մասնակցել են քաղաքի սոցիալ-տնտեսական կյանքի բոլոր ոլորտներին։ Հայտնի էին խոշոր հայ վաճառականների առևտրական տները՝ «Ա. Ի. Ռոստեանով», «Գ. Ա. Սաֆարյանց և ընկ.», «Ն. Բաղրամով, Տերտերյանց և ընկ.» և ուրիշներ։
1893-ին հայազգի Ի. Հախվերդովը Գրոզնիում բացել է առաջին նավթահորը, նա էլ հիմնել է կերոսինի գործարանը, որը հետագայում վերափոխվել է նավթավերամշակման ձեռնարկության։ Գրոզնիում ստեղծվել են Բաքվի հայ նավթարդյունաբերողներ Լիանոզովների, Մայիլովների, Ծատուրովների ընկերությունների մասնաճյուղերը։ Հայերը չուգունաձուլական գործարանների ու արհեստանոցների տերեր էին։ Ֆանիևների, Մանթաշևների, Լիսիցյանների ձեռնարկությունները քաղաքի արդյունաբերության կորիզն էին։ Անդրկովկասից մեծ թվով հողազուրկ հայ գյուղացիներ գալիս էին Գրոզնի և աշխատանքի ընդունվում քաղաքի արդյունաբերական ձեռնարկություններում։ 1913-ին Գրոզնիում բնակվել է 1400 հայ։ Նրանք նկատելի դեր են խաղացել քաղաքի հասարակական կյանքում։ 1910-ական թթ. քաղաքային դումայի նախագահն էր Գ. Ա. Երզնկյանը։ 1920-ին Գրոզնիում ապրել է 5 հազարից ավելի հայ։
Խորհրդային իշխանության տարիներին հայերի ազգային կյանքն անկում է ապրել։ Քաղաքում բնակվող հայերն աշխատել են նավթարդյունաբերության ձեռնարկություններում, լուսավորության, առողջապահության, մշակույթի բնագավառներում։ 1990-ական թթ. սկիզբ առած Չեչենական պատերազմի տարիներին հայերի մեծ մասը լքել է քաղաքը և տեղափոխվել Ռուսաստանի այլ շրջաններ։


== Ծանոթագրություններ ==
Վահրամ Թերզիբաշյան

Վահրամ Վահանի Թերզիբաշյան (հունվարի 18, 1899(1899-01-18), Վան, Վանի վիլայեթ, Օսմանյան կայսրություն - մայիսի 16, 1964(1964-05-16), Երևան, Հայկական ԽՍՀ, ԽՍՀՄ), հայ թատերագետ, գրականագետ, բանասիրական գիտությունների դոկտոր (1962), ԽՍՀՄ գրողների միության անդամ 1939 թվականից։ ՀԽՍՀ արվեստի վաստակավոր գործիչ (1961)։


== Կենսագրություն ==
Ծնվել է Արևմտյան Հայաստանի Վան քաղաքում։ Նախնական կրթությունն ստացել է Վանի  Երամյան վարժարանում։ 1916 թվականին ավարտել է Թիֆլիսի Ներսիսյան դպրոցը։ 1916-1918 թվականներին աշխատել է որպես գյուղական ուսուցիչ։ 1927-1930 թվականներին աշխատել է «Մարտակոչ», «Պրոլետար» (Թիֆլիս) թերթերի և «Նոր ուղի» (Երևան) հանդեսի խմբագրություններում։ 1946-1949 թվականներին դասախոսել է Երևանի գեղարվեստա-թատերական ինստիտուտում։ 1945 թվականին «Շեքսպիրը հայերեն» թեմայով ատենախոսություն է պաշտպանել և ստացել բանասիրական գիտությունների թեկնածուի աստիճան։ 1963 թվականին «Հայ դրամատուրգիայի պատմություն» ատենախոսություն դիսերտացիա է պաշտպանել և ստացել բանասիրական գիտությունների դոկտորի աստիճան։
Կատարել է թարգմանություններ ֆրանսերենից, անգլերենից, ռուսերենից։
Կյանքի վերջին տարիներին աշխատել է ՀԽՍՀ ԳԱ արվեստի ինստիտուտում։ Մահացել է Երևանում։


== Երկերի մատենագիտություն ==
Գիր ու արվեստ, Լենինական, 1926, 104 էջ։
Պուշկին և Արևելք, Երևան, Պետհրատ, 1937, 66 էջ։
Էլ Վահիդի վերջին արկածը (պատմվածք), Երևան, Պետհրատ, 1938, 33 էջ։
Արազի, Երևան, Պետհրատ, 1940, 64 էջ։
Գեներալ-լեյտենանտ Վ. Գ. Մադաթով, Երևան, Հայպետհրատ, 1942, 22 էջ։
Մեր քաջ նախնիները, Երևան, Հայպետհրատ, 1943, 75 էջ։
Սովետական Միության հերոս գեներալ-մայոր Անդրանիկ Ղազարյան, Երևան, Հայպետհրատ, 1944, 49 էջ։
Շեքսպիրը հայերեն, Երևան, Հայկական ՍՍՌ ԳԱ Հրատարակչություն, Երևան 1956, 135 էջ։
Հայ դրամատուրգիայի պատմություն, գիրք 1, Երևան, Հայպետհրատ, 1959, 486 էջ։
Ժասմեն, Երևան, Հայպետհրատ, 1959, 99 էջ։
Պետրոս Դուրյան, Երևան, Հայպետհրատ, 1959, 195 էջ։
Հայ դրամատուրգիայի պատմություն, գիրք 2, Երևան, Հայպետհրատ, 1964, 567 էջ։


=== Մամուլ ===
Պավլո Տիչինան և հայ պոեզիան։ «Գրական թերթ», 1948, № 4:


== Թարգմանություններ ==
Բելա Իլլեշ, Տիսան բոցերի մեջ, հատոր 1, Երևան, Պետհրատ, 1931, 276 էջ։
Բելա Իլլեշ, Տիսան բոցերի մեջ (վեպ), հատոր 2, Ե., Պետհրատ, 1934, 431 էջ։
Ալեքսեյ Տոլստոյ, Հացը, Պետհրատ, 1939,
Վ. Ռոկկ, Ինժեներ Սերգեն (պիես), Երևան, Հայպետհրատ, 1942, 99 էջ։


== Ծանոթագրություններ ==
Հյուրանոց (ֆիլմ)

Անվան այլ կիրառումների համար տե՛ս՝ Հյուրանոց (այլ կիրառումներ)Հյուրանոց (ֆր.՝ L'Auberge du bon repos), կարճամետրաժ ֆիլմ։ Ֆիլմի ռեժիսորը Ժորժ Մելիեսն է։ Ֆիլմի պրեմիերան տեղի է ունեցել 1903 թվականի հունիսի 27-ին ԱՄՆ-ում։


== Տես նաև ==
Ժորժ Մելիես
Ժորժ Մելիեսի ֆիլմագրությունը


== Արտաքին հղումներ ==
Հյուրանոց ֆիլմը Internet Movie Database կայքում
Ամբողջ ֆիլմը